
· 2021eko martxoaren 31eko 2021/001240 Alkatetza Dekretuaren laburpena: «Euskara: euskararen erabilera sustatzea enpresetan eta merkataritzan» diru-laguntzarako 2021eko deialdia (Kultura-politika eta Euskara Arloa).

· Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Deialdi honetako diru-laguntzen onuradunak.

· Merkataritza- eta ostalaritza-establezimendu iraunkorrei —egoitza Basaurin izan, eta herrian jarduten dutenei—. Eta, salbuespenez, egoitza soziala beste udalerri batzuetan izan, baina enpresa garatzeko proiektuan kokapena Basaurin izatea aurreikusita daukaten establezimenduei.


· Egoitza edota zerga-egoitza Basauri udalerrian duten merkataritza-sozietate eta kooperatibei. Eta, salbuespenez, egoitza soziala beste udalerri batzuetan izan, baina enpresa garatzeko proiektuan kokapena Basaurin izatea aurreikusten dutenei.

BAZTER UTZITAKOAK:
Oinarri hauetan ezarritako diru-laguntzen onuradunak izan daitezkeen erakundeei zerbitzuak ematen dizkieten merkataritza-sozietateak eta kooperatiba-sozietateak.
Eta beren helburu sozialen artean Jarduera Ekonomikoen gaineko Zergaren 826 eta 933.3 atalei –hizkuntzen irakaskuntzaren arloan- eta 774 eta 849.3 atalei –itzulpen zerbitzua eta antzekoak- dagozkien jarduerak dauzkaten merkataritza-sozietateak eta kooperatiba-sozietateak.
Era berean, deialditik kanpo geratzen dira administrazio publikoen parte-hartzea duten merkataritza-erakundeak.

Bigarrena. Diru-laguntzaren xedea.

Udalerriko merkataritza-eremuan euskararen erabilera sustatzea, hedatzea edo normalizatzea.

Hirugarrena. Oinarri arautzaileak.

Kultura-politika eta Euskara arloko diru-laguntzak emateko Oinarriak eta Oinarri arautzaileen Eranskinak onartu ditu 2021eko otsailaren 5eko 2021/000393 Dekretuak; eta 2021eko otsailaren 16ko 31 zenbakidun BAOn eta 2021eko martxoaren 8ko 45 zenbakidun BAOn argitaratu dira hurrenez hurren.

Laugarrena. Diru-laguntzaren zenbatekoa.

Banatzeko gehienezko zenbatekoa: 9.800,00 euro (4.900,00 euro aldi bakoitzeko).
Diruz lagun daitekeen kontzeptu bakoitzagatiko gehienezko kopurua:

A) Errotulazioa:
· Euskaraz bakarrik: diruz lagunduko da zuritutakoaren % 50, epealdi bakoitzerako 350 euroko mugarekin.
· Euskaraz eta gaztelaniaz: diruz lagunduko da zuritutakoaren % 30, epealdi bakoitzerako 240 euroko mugarekin.
B) Irudi korporatiboa, kanpora begirako dokumentuak: eskuorriak, inprimakiak, txartelak, eta abar:
· Euskaraz bakarrik: diruz lagunduko da zuritutakoaren % 50, epealdi bakoitzerako 400 euroko mugarekin.
· Euskaraz eta gaztelaniaz: diruz lagunduko da zuritutakoaren % 30, epealdi bakoitzerako 250 euroko mugarekin.
C) Webguneak:
· Euskaraz bakarrik: diruz lagunduko da zuritutakoaren % 50, epealdi bakoitzerako 500 euroko mugarekin.
· Euskaraz eta gaztelaniaz: diruz lagunduko da zuritutakoaren % 30, epealdi bakoitzerako 360 euroko mugarekin.
D) Enpresetan eta merkataritza-establezimenduetan euskararen normalizazioan laguntzako programa informatikoak:
· Diruz lagunduko da programa informatiko bakoitzaren kostuaren % 50, epealdiko 250 euroko mugarekin.

Diruz lagundutako jarduerak, Basaurin kokatutako establezimenduaz gain, beste udalerri batzuetan kokatutako merkataritza-establezimenduentzat ere onuragarriak izango badira, Basaurin kokatutakoei dagokien diru-laguntzaren ehunekoa baino ez da emango.

Bosgarrena. Eskabideak aurkezteko epea.

Deialdi honetan epe bi daude:

- 2020ko urriaren 1etik 2021eko ekainaren 25era bitartean euskara sustatzeko egindako jardueretarako: deialdi hau BAOn argitaratzen den biharamunetik 2021eko ekainaren 30era arte.


- 2021eko ekainaren 1etik urriaren 31ra bitartean euskara sustatzeko egindako jardueretarako: 2021eko uztailaren 1etik azaroaren 5era arte.


Basauri, 2021eko martxoaren 31a.
Asier Iragorri Basaguren. Alkatea.


